Atlete van oral neem deel | Netwerk24
Atlete van oral neem deel
Deur Helena Barnard 29 Julie 2020 06:04
Meer as 250 deelnemers het Saterdag (25/07) aan die eerste virtuele weergawe van die Flamingo 777-uitdaging vir stappers, drawwers en fietsryers deelgeneem.
Dié Flamingo 777-uitdaging, aangebied deur Lion Roars en Run Walk For Life (RWFL), is al ’n paar keer vantevore in Kimberley in samewerking met die Flamingo Casino aangebied.
Deelnemers in die virtuele fietsry-uitdaging kon 21 km, 42 km of 56 km op ’n berg- of padfiets of op ’n gemonteerde oefenfiets aflê.
In die stap- of hardloopuitdaging kon deelnemers op ’n plek van hul keuse buite deelneem, of een van die afstande – 7 km, 14 km of 21 km – op ’n trapmeul doen.
Jenny Uys van RWFL sê goeie tye wat op fietse aangeteken is, is onder meer:
21 km: mans 38:55; vroue 52:24
42 km: mans 1:16:00; vroue 2:22:00
56 km: mans 2:16:00; vroue 2:34:05
Goeie tye in die stap- of drafafdeling is:
7 km: mans 35:34; vroue 34:24
14 km: mans 1:17:00; vroue 1:19:53
21 km: mans 1:18:34; vroue 1:50:25
Barend Coetzee, ’n parapleeg van Kathu, het ook aan die uitdaging deelgeneem. Hy het met sy handfiets 60 km voltooi en met ’n spesiale sportstoel 7 km gedraf.
Uys sê hoewel die virtuele geleentheid minder atlete getrek het as die werklike geleenthede van ander jare, het heelwat atlete van Kimberley, die omgewing, en nog verder deelgeneem. Daar was selfs deelnemers van Skotland.
Deelnemers kon ook prettige foto’s met die syfer 7 instuur, wat na die 777 gelukkige nommer by ’n casino verwys.
Al die inskrywings is aanlyn gedoen.
Deelnemers moes by die Covid-19-regulasies vir sportdeelname bly.
Deelnemer Barend Coetzee van Kathu en sy seun, Juan. Barend het 60 km met sy handfiets gery en dit in 2:19:41 voltooi. Hy het ook 7 km in ’n spesiale sportstoel in 35:34 gedraf.
Charmaine Groenewald van Jacobsdal het Saterdag (25/07) vroeg die 21 km-fietswedren aangepak. Foto’s: Verskaf
Johan Kotzé en René Botha van Kimberley.